Učenički dom „Dora Pejačević“

Zagreb, Trg. J.F.Kennedyja 3

Pisana priprava za provedbu pedagoške radionice: **Recept za prijateljstvo**

Morana Krstić. Prof.

Zagreb, ožujak 2020.

**Tema:** Recept za prijateljstvo

**Voditeljica:** Morana Krstić

**Cilj: r**azvijati socijalne vještine i društvenu solidarnost

**Ishodi:**

* Promišljati o sebi
* Prepoznati svoje dobre osobine
* Izražavati vlastite misli i osjećaje

**Oblici i metode rada:**

* Individualni rad
* Čitanje
* Pisanje

**Planirano vrijeme**: 45 minuta

**TIJEK RADA:**

**1. Uvodna aktivnost:**

**1.1. Sunce 10 min**

Na papir nacrtamo krug te u sredinu upišemo pojam prijateljstvo. U obliku zraka sunca je potrebno napisati što za nas znači prijateljstvo.

*Promišljanje:*

* *Tko sve mogu biti prijatelji?*
* *Možemo li imati prijatelje na različitim mjestima*
* *Što povezuje prijatelje?*
* *Koje osobine trebaju imati vaši prijatelji?*

**1.2. Moje osobine 10 min**

Na novi papir opcrtamo dlan.

Voditeljica dijeli papiriće u obliku ruke. Na dlan upisujemo svoje ime i 3 svoje osobine na koje smo ponosni, a u prste 3 osobine na koje mismo ponosni. Koliko je teško napisati svoje dobre osobine, tj. Koliko lagano naći nekoliko loših?! Osvješćivanje pitanja Zašto je to tako?

**2. Izvedbena aktivnost: 10 min**

Na post it papirić zapisujemo sve osobine koje očekujemo od svog prijatelja, nakon čega slijedi promišlajnje o napisanom? Jesmo li tako jednostavno izrazili svoje dobre osobine?

Promišljanje:

* *Kako stječemo prijatelje?*
* *Je li lako steći prave prijatelje?*
* *Kakvi mi moramo biti prema prijateljima?*
* *Moramo li se uvijek slagati s njima?*
* *Što trebamo napraviti ako se u nečemu ne slažemo?*

**3. Završna aktivnost: 8 min.**

Potražite na internetu citate o prijateljstvu te onaj što vas se najviše dojmio pošaljite u obliku poruke svom najboljem prijatelju.

**Nema ništa bolje od prijatelja…(neke od ideja)**

Pravo i iskreno prijateljstvo nešto je najbolje što se nekome može dogoditi u životu i zato kada imate tu osobu (ili osobe), recite joj s vremena na vrijeme koliko vam zaista znači.

Recite svojim prijateljima koliko vam znače:

„Nema ništa bolje od prijatelja, osim od prijatelja s čokoladom.“ ? Linda Grayson

„Prijateljstvo je rođeno u trenutku da jedna osoba kaže drugoj: „Što? Zar i ti? Mislilo sam da sam jednini!““ – C. S. Lewis

„Nijedno prijateljstvo nije slučajno.“ - O. Henry, Heart of the West

„Radije bih hodala s prijateljem u mraku, nego sama na svijetlu!“ Helen Keller

„Prijateljstvo obilježi život čak dublje od ljubavi. Ljubav se može pretvoriti u opsesiju, a prijateljstvo uvijek ostaje na dijeljenju“ - Elie Wiesel

„Potrebno je mnogo hrabrosti za suprotstaviti se neprijatelju, ali još više hrabrosti je potrebno da se suprotstavimo prijatelju“ – „Harry Potter i kamen mudraca“

„Mnogi ljudi se žele voziti s tobom u limuzini, ali sve što ti želiš je nekog tko će se voziti s tobom autobusu kada se limuzina pokvari“ — Oprah Winfrey

„Onaj tko je prijatelj svima, nije prijatelj nikome“ – Aristotel

„Samo pravi prijatelj je tako istinski iskren“ – Shrek

„Jedini način za steći prijatelje je da budeš prijatelj“ - Ralph Waldo Emerson

„Pravo prijateljstvo nikada nije mirno“ - Marquise de Sevigne

„Prijatelj je netko tko ti daje potpunu slobodu da budeš ono što jesi“ - Jim Morrison

**Poruka za kraj 3 min**

Priča o ocu, sinu i čavlima

Bio jednom jedan dječak vrlo loše naravi. Njegov otac mu je dao vrećicu punu čavala i rekao mu neka svaki put kad pobjesni, izgubi kontrolu nad sobom i povrijedi nekoga u svojoj okolini zakuca jedan čavao u ogradu. Tijekom sljedećih nekoliko mjeseci on je naučio kontrolirati svoj bijes i broj ukucanih čavala se smanjivao. Otkrio je da je lakše kontrolirati svoju narav, nego zakucavati čavle u ogradu. I tako je došao dan, da tijekom cijelog dana nije pobjesnio. Rekao je to svom ocu, a otac mu je rekao neka svakoga dana kada uspije kontrolirati svoje ponašanje iz ograde iščupa jedan čavao. Udruga hrvatskih učitelja razredne nastave Zvono Dani su prolazili i jednog dana dječak je bio u stanju kazati svom ocu da je počupao sve čavle. Otac je uzeo sina za ruku i odveo ga do ograde i rekao: ”Dobro si to napravio sine, ali pogledaj sve te rupe u ogradi. Ograda više nikad neće biti ista. Kada u bijesu kažeš neke stvari, one ostavljaju ožiljak, kao što su ove rupe u ogradi. Možeš čovjeka ubosti nožem i izvući nož i poslije toga nije važno koliko puta kažeš da ti je žao, rane ostaju.” Rane od riječi jednako bole kao i fizičke rane.

**3.1. Evaluacija 2 min**

**EVALUACIJSKI LISTIĆ**

Molim da mi ocjenom od 1 do 5 ocijenite svaku kategoriju:

* Radionica je bila zanimljiva 1 2 3 4 5
* Radionica je bila korisna 1 2 3 4 5
* Radionica je bila zabavna 1 2 3 4 5
* Radionica je bila potrebna 1 2 3 4 5
* Radionica je bila poticajna za razmišljanje 1 2 3 4 5